**FELHÍVÁS**

**IRODALMI PÁLYÁZATRA**

Dugonics Társaság Ifjúsági Tagozata

2019/2020.

A Dugonics Társaság Ifjúsági Tagozata irodalmi pályázatot ír ki a szegedi középiskolás diákok számára.

Az idei tanévben a középiskolások az alábbi témák és formák közül választhatnak:

**1. Esszéíró pályázat**

**Az esszé témája: Jelen és jövő**

Napjaink változó világában sok fiatalt is foglalkoztat a kérdés, hogy a klímaváltozás milyen hatással lesz környezetünkre, milyen lesz a Föld és lakóinak a jövője? Mit tehetünk egy zöldebb jövőért? Fejtsék ki véleményüket az alábbi két ajánlott megközelítés valamelyikében:

A) A klímaváltozás hatásai – magyar utak

B) Ökolábnyom – Szeged 2030

**2. Novellaíró pályázat**

A pályázat témája szabadon megválasztható, megkötöttség nincs. Röviden, tömören előadott érdekes történetet várunk a pályázó érdeklődésének, gondolatainak megfelelően, olyan újdonságot, amelynek mondanivalója és előadásmódja alkalmas az érdeklődés felkeltésére.

**A pályázatok terjedelme maximum 5000 karakter.**

**A pályamű jeligés.**

**Nevezés és pályamű beküldésének a határideje: 2020. február 20.**

**Beküldési formátum**: e-mail csatolmányban, Word vagy pdf formátumban, [rklari@korosy.hu](mailto:rklari@korosy.hu) címre. A Tárgy sorban kérjük megjelölni, hogy „Dugonics Társaság irodalmi pályázat”.

**A jelige feloldását külön csatolmányban** kérjük a pályázó adataival (jelige, név, iskola, osztály, email cím).

A beérkezett munkákat szakmai zsűri értékeli. Az eredmények közzétételéről, a díjak átadásáról a zsűri értékelése után e-mailben értesítést küldünk. További esetleges kérdésekkel az Ifjúsági Tagozat elnökéhez fordulhatnak (rklari@korosy.hu).

Minden pályázónak sikeres alkotómunkát kívánunk!

Szeged, 2019. november 29.

Dr. Révészné dr. Papp Klára Dugonics Társaság Elnöksége

a DT Ifjúsági Tagozat elnöke